section_heading: Srednja škola i sveučilište
paragraph_text: Pohađao je srednju školu Skyline High School. Nakon srednje škole odlučio se na pohađanje sveučilišta Oregon State. U svojoj sophomore sezoni, Payton je privremeno izbačen iz momčadi zbog loših ocjena. Međutim njegov ga je otac potaknuo da se usredotoči malo više na školu i ocjene te je Payton radom i trudom u iduće dvije godine izrastao u sjajnog obrambenog ali i napadačkog igrača. Tijekom svoje četvrte godine na sveučilištu, točnije 5. ožujka 1990., Payton je osvanuo na naslovnici uglednog američkog časopisa "Sport Illustrated" zbog proglašenja za najboljeg sveučilišnog igrača godine. Tijekom svoje sveučilišne karijere osvojio je brojna priznanja uključujući All-American momčad, tri puta All-Pac 10 momčad, Pac 10 Freshman godine i najkorisniji igrač Far West Classic natjecanja. 1996. godine, Payton je ušao u Oregon State University Kuću slavnih.